tartuNLP/wikipedia-smugri-20251201 huggingface dataset:
Pierre-Paul Lemercier de La Rivière de Saint-Médard

Pierre-Paul Lemercier de La Rivière de Saint-Médard (10. maaliskuuta 1719 Saumur – 27. marraskuuta 1801 Grigny) oli ranskalainen yhteiskuntatieteilijä. Hän toimi 1759–1764 intendenttinä Martiniquellä. Hän julkaisi 1767 teoksen "L’ordre naturel et essentiel des sociétés politiques" ja esittelee siinä fysiokratismin. Häntä on pidetty sekä Thomas Malthusin että koko nykyaikaisen sosiologian edelläkävijänä. Hän julkaisi Martinique-ajaltaan muistelmat "Mémoire sur la Martinique".
Dieulefit

Dieulefit () on kunta Ranskassa Drômen departementissa Auvergne-Rhône-Alpesin alueella. Se sijaitsee Jabronjoen varrella, noin 31 kilometriä Nyonsin kaupungista pohjoiseen.
Toisen maailmansodan aikana Dieulefit otti vastaan monia pakolaisia, joista useat olivat juutalaisia perheineen. Tuolloin kaupungin väkimäärä kaksinkertaistui. Dieulefitin kaupungissa asuu tällä hetkellä yhdeksän vanhurskasta, jotka natsimiehityksen aikana puolustivat vapauden, tasa-arvon ja veljeyden arvoja. Heidän tekojensa muistoksi sijoitettiin muistolaatta Dieulefitin kaupungintalon aulaan 8. toukokuuta 2008. Vanhurskaat kansakuntien joukossa -arvon myönsivät Israelin valtio ja Yad Vashem -muistomerkki Jerusalemissa.
Keramiikka on ollut aina osa Dieulefitin ja sen lähialueen historiaa. Perinteistä kotikäyttöön tarkoitettua keramiikkaa valmistettiin aikoinaan paikallisesta savesta. Kokonaan Dieulefitissä valmistetussa keramiikassa on nykyään merkintä "Dieulefit Original". Nykyään monet keramiikkataiteilijat esittelevät teoksiaan studioissaan, gallerioissaan tai kaupoissaan.
Aqköl

Aqköl () on kaupunki ja Aqkölin piirin hallinnollinen keskus Aqmolan alueella Kazakstanissa. Se sijaitsee 205 kilometriä alueen pääkaupungista Kökşetausta kaakkoon. Kaupungissa oli 15 055 asukasta vuonna 2025.
Kaupunki on saanut alkunsa Venäjältä tulleiden siirtolaisten vuonna 1887 perustamasta Aleksejevkan kylästä. Toisen maailmansodan aikana sinne karkotettiin paljon volgansaksalaisia. Aleksejevkasta tuli kaupunki vuonna 1965 ja se sai nimen Aqköl vuonna 1997.
Aqkölin kautta kulkee Astanan, Kökşetaun ja Petropavlin välinen maantie ja rautatie. Kaupungissa on elintarvike-, rakennustarvike- ja puunjalostusteollisuutta.
Topi Aalto

Topi Juhani Aalto (s. 19. marraskuuta 1942 Turku) on suomalainen jalkapalloilija, pelipaikaltaan hyökkääjä. Hän pelasi SM-sarjassa Turun Palloseuran ja Lahden Reippaan joukkueissa kausina 1961–1969.
Aalto kuului Turun Palloseuran nuorten joukkueeseen, joka voitti vuonna 1960 seuralle sen ensimmäisen nuorten Suomen-mestaruuden. Hän pelasi Turun Palloseuran edustusjoukkueessa yhden SM-sarjaottelun kaudella 1961. Seuraavan kauden hän pelasi toisella sarjatasolla Suomensarjassa Turun Toverien joukkueessa mutta palasi sitten TPS:ään, jossa hän SM-sarjakaudella 1963 pelasi kahdeksan ottelua ja teki kolme maalia. Kahtena seuraavana kautena Aalto pelasi Suomensarjassa TPS:n joukkueessa, mutta sarjanousuun päättyneen kauden 1965 jälkeen hän siirtyi Lahden Reippaaseen. Reippaassa Aalto pelasi neljän kauden aikana 67 SM-sarjaottelua, joissa hän teki 39 maalia. Kaudella 1967 hän voitti Suomen-mestaruuden ja oli 20 maalillaan SM-sarjan toiseksi paras maalintekijä. Kauden 1968 palkintona oli SM-hopea.
Prima la musica, poi le parole

Prima la musica, poi le parole on Antonio Salierin yksinäytöksinen ooppera tai operetti vuodelta 1786. Siihen teki libreton Giovanni Battista Casti.
Joosef II tilasi "Prima la musica, poi le parolen" samaa Schönbrunnin linnan juhlatilaisuutta varten, johon tilattiin myös Wolfgang Amadeus Mozartin "Der Schauspieldirektor". Salierin teos käsittelee oopperatalon elämää näyttämön ulkopuolella. Siinä tarkastellaan taidemuodon luonnetta humoristisesti. Mozartin teos käsitteli vastaavaa aihetta, mutta Salierin teos sai aikanaan paremman vastaanoton. Se kantaesitettiin 7. helmikuuta 1786. "Prima la musica, poi le parole" on teostyypiltään lyhyt divertimento. Schott Music julkaisi sen nuotit vuonna 1972. Nikolaus Harnoncourtin johdolla tehtiin levytys sekä Salierin teoksesta että Mozartin "Der Schauspieldirektorista" vuonna 1986.
Ossi Silvennoinen

Ossi Kalevi Silvennoinen (s. 20. heinäkuuta 1936 Koivisto) on suomalainen jalkapalloilija. Hän pelasi SM-sarjassa Turun Pyrkivän ja Turun Palloseuran joukkueissa kausina 1955–1966.
Silvennoinen aloitti SM-sarjauransa pelaamalla yhden ottelun Turun Pyrkivän joukkueessa kaudella 1955. Seuraavalla kaudella hän pelasi 11 SM-sarjaottelua ja teki niissä yhden maalin. Kaudella 1957 hän pelasi vielä Suomensarjaan pudonneessa Pyrkivässä mutta siirtyi sitten Turun Palloseuraan. Hän pelasi kausina 1958–1962 TPS:ssä 55 SM-sarjaottelua, joissa hän teki 20 maalia. Maaleistaan 12 hän teki kaudella 1961. Hän saavutti SM-hopeaa vuonna 1960. Kaudella 1963 Silvennoinen edusti Suomensarjassa Turun Pallokerhoa. Kausina 1964–1965 hän edusti Suomensarjassa TPS:ää, jonka palattua SM-sarjaan hän pelasi vielä yhden pääsarjaottelun kaudella 1966. Kausina 1967–1971 Silvennoinen pelasi sittemmin II divisioonaksi muuttunutta Suomensarjaa Turun Pyrkivän joukkueessa. Tämän jälkeen hän jatkoi pelaamista vieläkin alemmilla sarjatasoilla.
Silvennoinen pelasi kaksi nuorten maaottelua vuonna 1958.
Koúmoi

Koúmoi () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 152 (2021).
Koúmoin kylä sijaitsee noin 19 kilometriä etelälounaaseen Réthymnon kaupungista. Se on rakennettu noin 460 metrin korkeuteen merenpinnasta laskettuna. Kylä esiintyy ensimmäisen kerran venetsialaisaikaisissa lähteissä 1500-luvulla. Sen nimi tulee eläinsuojaa tarkoittavasta sanasta. Koúmoi muodostaa oman kyläyhdyskuntansa (Δημοτική Κοινότητα Κούμων, "Dimotikí Koinótita Koúmon"), johon ei kuulu muita asutuksia.
Kyriánna

Kyriánna () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 311 (2021).
Kyriánnan kylä sijaitsee noin 14 kilometriä itäkaakkoon Réthymnon kaupungista. Se on rakennettu noin 250 metrin korkeuteen merenpinnasta laskettuna. Asutus on ollut olemassa viimeistään bysanttilaisella kaudella 1000-luvulla. Kylässä on tuolta ajalta peräisin oleva Neitsyt Marialle ("Panagía") omistettu kirkko. Kyriánna muodostaa oman kyläyhdyskuntansa (Δημοτική Κοινότητα Κυριάννας, "Dimotikí Koinótita Kyriánnas"), johon ei kuulu muita asutuksia.
Wolfgang Plath

Wolfgang Plath (27. joulukuuta 1930 Riika – 19. maaliskuuta 1995 Augsburg) oli saksalainen musiikkitieteilijä.
Plath opiskeli musiikkitiedettä Walter Gerstenbergin johdolla Freie Universität Berlinissä. Hän väitteli filosofian tohtoriksi Tübingenin yliopistosta vuonna 1958 väitöskirjalla "Das Klavierbüchlein für Wilhelm Friedemann Bach". Myöhemmin hän tutki varsinkin Wolfgang Amadeus Mozartia. Hän toimitti vuodesta 1960 "Neue Mozart-Ausgabea" Wolfgang Rehmin kanssa.
Malákia

Malákia () on Kreikan kyläyhdyskunta (virallisesti Δημοτική Κοινότητα Μαλακίων, "Dimotikí Koinótita Malakíon"), joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kyläyhdyskunnan väkiluku on 125 (2021).
Malákian kyläyhdyskunnan kylät sijaitsevat noin 21 kilometriä lounaaseen Réthymnon kaupungista. Kyläyhdyskuntaaan kuuluvat kylät Áno Maláki (väkiluku 79 vuonna 2021) ja Káto Maláki (46). Ne on rakennettu noin 420 metrin korkeuteen merenpinnasta laskettuna.
Malakia (täsmennyssivu)

Malakia voi viitata seuraaviin:
Maroulás

Maroulás () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 277 (2021).
Maroulásin kylä sijaitsee noin 10,5 kilometriä itäkaakkoon Réthymnon kaupungista. Se on rakennettu noin 240 metrin korkeuteen merenpinnasta laskettuna. Varhaisin maininta kylästä on venetsialaisaikaisissa lähteissä vuodelta 1577. Maroulásissa on venetsialaisaikaisia kivisiä tornimaisia taloja. Kylän läheltä on löydetty myöhäisminolainen hautausmaa.
Maroulás muodostaa myös laajemman kyläyhdyskunnan (Δημοτική Κοινότητα Μαρουλά, "Dimotikí Koinótita Maroulá"), johon kuuluu varsinaisen Maroulásin kylän lisäksi Dílofon kylä. Koko yhdyskunnan väkiluku on 533 (2021).
Mési (Réthymno)

Mési () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 40 (2021).
Mésin kylä sijaitsee noin 12 kilometriä itäkaakkoon Réthymnon kaupungista. Bysanttilaisella kaudella Mési toimi piispanistuimena. Kylä mainitaan myös venetsialaisaikaisissa lähteissä 1500-luvulta.
Mési muodostaa myös laajemman kyläyhdyskunnan (Δημοτική Κοινότητα Μέσης, "Dimotikí Koinótita Mésis"), johon kuuluvat varsinaisen Mésin kylän lisäksi kylät Agía Triáda ja Loútra. Koko yhdyskunnan väkiluku on 378 (2021).
Mési

Mési () voi viitata seuraaviin paikkoihin Kreikassa:
Ernst Fritz Schmid

Ernst Fritz Schmid (7. maaliskuuta 1904 Tübingen – 20. tammikuuta 1960 Augsburg) oli saksalainen musiikkihistorioitsija.
Schmid opiskeli ensin biologiaa Tübingenissä ja Göttingenissä vuosina 1922–1924. Tämän jälkeen hän opiskeli musiikkia Münchenissä ja toimi alttoviulistina Düsseldorfin sinfoniaorkesterissa. Schmid opiskeli musiikkitiedettä Freiburgissa, Wienissä ja Tübingenissä. Häntä opettivat Willibald Gurlitt, Wilhelm Fischer, Robert Haas, Alfred Orel ja Robert Lach. Hän väitteli tohtoriksi Tübingenin yliopistosta väitöskirjalla "Carl Philipp Emmanuel Bach und seine Kammermusik" (1929). Bärenreiter julkaisi sen vuonna 1931.
Schmid teki habilitaatiotyönsä Grazin yliopistossa vuonna 1934 ja opetti sitten Tübingenin yliopistossa, jossa hän perusti Svaabialaisen musiikkiarkiston. Hän julkaisi kirjoja Joseph Haydnista, Wolfgang Amadeus Mozartista ja Svaabian musiikkihistoriasta. Schmid nimitettiin päätoimittajaksi "Neue Mozart-Ausgabeen" vuonna 1953.
Moúntros

Moúntros (, myös Μούνδρος, "Moúndros") on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 64 (2021).
Moúntroksen kylä sijaitsee noin 24 kilometriä lounaaseen Réthymnon kaupungista. Se on rakennettu noin 290 metrin korkeuteen merenpinnasta laskettuna. Kylä on ollut olemassa viimeistään venetsialaisajalta noin vuodesta 1500.
Moúntros muodostaa myös laajemman kyläyhdyskunnan (Δημοτική Κοινότητα Μούντρου, "Dimotikí Koinótita Moúntrou"), johon kuuluu varsinaisen Moúntroksen kylän lisäksi Velonádon kylä. Koko yhdyskunnan väkiluku on 154 (2021).
Óros

Óros () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 42 (2021).
Óroksen kylä sijaitsee noin 14 kilometriä etelään Réthymnon kaupungista. Se on rakennettu noin 490 metrin korkeuteen merenpinnasta laskettuna. Kylän nimi, suomeksi ”Vuori”, tulee sen vuoristoisesta sijainnista. Óros muodostaa oman kyläyhdyskuntansa (Δημοτική Κοινότητα Όρους, "Dimotikí Koinótita Órous"), johon ei kuulu muita asutuksia.
Pigí (Réthymno)

Pigí () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 454 (2021).
Pigín kylä sijaitsee noin yhdeksän kilometriä itään Réthymnon kaupungista. Sen nimen, suomeksi ”Lähde”, sanotaan tulleen lähellä aiemmin olleesta lähteestä, jonka maanjäristys myöhemmin tukki.
Pigí muodostaa myös laajemman kyläyhdyskunnan (Δημοτική Κοινότητα Πηγής, "Dimotikí Koinótita Pigís"), johon kuuluvat varsinaisen Pigín kylän lisäksi kylät Ágios Dimítrios ja Pigianós Kámpos. Koko yhdyskunnan väkiluku on 951 (2021).
Potamída

Potamída () on Kreikan kylä, joka sijaitsee Kreetan saarella. Se kuuluu hallinnollisesti Kíssamoksen kuntaan, Chanián alueyksikköön ja Kreetan alueeseen. Kylän väkiluku on 185 (2021).
Potamídan kylä sijaitsee Tyflós-joen varrella noin kuusi kilometriä kaakkoon Kíssamoksen kaupungista ja noin 38 kilometriä länteen Chaniásta. Potamída muodostaa oman kyläyhdyskuntansa (Δημοτική Κοινότητα Ποταμίδας, "Dimotikí Koinótita Potamídas"), johon ei kuulu muita asutuksia.
Kylän lähellä sen koillispuolella sijaitsee Komilíthoi- ja Ammólofoi-nimellä tunnettu alue, jossa on eroosion synnyttämiä kartiomaisia geologisia muodostumia.
Prasiés

Prasiés (, myös Πρασές, "Prasés", Πρασσές, "Prassés"; ) on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 106 (2021).
Prasiésin kylä sijaitsee noin 11,5 kilometriä eteläkakkoon Réthymnon kaupungista. Se on rakennettu noin 340 metrin korkeuteen merenpinnasta laskettuna. Kylä mainitaan venetsialaisaikaisissa lähteissä 1500-luvulta. Siellä on tuon aikaisia taloja, akvedukti ja lähdekaivo. Prasiés muodostaa oman kyläyhdyskuntansa (Δημοτική Κοινότητα Πρασιών, "Dimotikí Koinótita Prasión"), johon ei kuulu muita asutuksia.
Prínos (Réthymno)

Prínos () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 341 (2021).
Prínoksen kylä sijaitsee noin 13 kilometriä itään Réthymnon kaupungista. Kylän lähellä Koulésin kukkulalla sijaitsee Fantaksospiliáran tippukiviluola, jonka pituus on 210 metriä ja joka koostuu 11 kammiosta. Arkeologisten löytöjen perusteella se on toiminut kulttipaikkana ainakin minolaisella sekä hellenistisellä ja roomalaisella kaudella.
Prínos muodostaa myös laajemman kyläyhdyskunnan (Δημοτική Κοινότητα Πρίνου, "Dimotikí Koinótita Prínou"), johon kuuluu varsinaisen Prínoksen kylän lisäksi Skalétan kylä. Koko yhdyskunnan väkiluku on 615 (2021).
Prínos

Prínos () voi viitata seuraaviin paikkoihin Kreikassa:
Saïtoúres

Saïtoúres (, ) on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 85 (2021).
Saïtoúresin kylä sijaitsee noin 20 kilometriä lounaaseen Réthymnon kaupungista. Se on rakennettu noin 340 metrin korkeuteen merenpinnasta laskettuna. Kylä on lukuisista bysanttilaisista kirkoista päätellen ollut olemassa jo tuolla ajalla. Sen pääkirkko on omistettu Neitsyt Marian ilmestykselle ("Evangelismós"). Saïtoúres muodostaa oman kyläyhdyskuntansa (Δημοτική Κοινότητα Σαϊτουρών, "Dimotikí Koinótita Saïtourón"), johon ei kuulu muita asutuksia.
Sonya Masseyn kuolema

Sonya Massey (12. helmikuuta 1988 – 6. heinäkuuta 2024) oli 36-vuotias afroamerikkalainen nainen, joka kuoli kotonaan poliisi Sean Graysonin ammuttua häntä kolme kertaa. Grayson todettiin syylliseksi murhaan (second-degree murder) 29. lokakuuta 2025.
Grayson vastasi kollegansa kanssa Sonya Masseyltä tulleeseen hätäkutsuun tämän kotiin. Massey oli kärsinyt mielenterveysongelmista ja mahdollisista harhaluuloista edeltävinä päivinä. Ollessaan Masseyn luona Grayson luuli uhrin käyttävän aseenaan kiehuvaa vettä ja siitä syntyneen selkkauksen päätteeksi ampui puolustautuneeseen asentoon paenneen Masseyn. Poliisin vartalokamera kuvasi tapahtumat. Tapaus herätti jälleen keskustelua poliisiväkivallasta ja rasismista.
Grayson oli aiemmin vapautettu armeijasta rattijuopumuksen vuoksi, ja hänen epäiltiin toimineen poliisin työssä epäasiallisesti.
Bubeneč

Bubeneč on Tšekin pääkaupunki Prahassa sijaitseva kaupunginosa ja maarekisterialue. Se sijaitsee Dejvicen ja Holešovicen välissä.
Sijainti.
Bubenečin erottaa Dejvicestä Jugoslávských partyzánů -katu ja Holešovicesta Stromovkan puisto ja Milady Horákové -katu. Prahan nykyisessä jaossa Bubenečista noin 60 prosenttia kuuluu Praha 6:n kaupunginosaan ja 40 prosenttia Praha 7:n kaupunginosaan.
Bubenečin historiallinen keskusta sijaitsee Krupkova-aukion ja Pyhän Gothardin kirkon ympäristössä, mutta tämä alue on muuttunut toisen maailmansodan jälkeisessä rakentamisaallossa huomattavasti.
Nimi ja vaakuna.
Bubenečin nimen alkuperästä on kolme teoriaa. Joko se on saksankielinen asu tšekin kielen sanasta "Ovenec" tai nimi on johdettu läheisestä Bubnystä, joka nykyään kuuluu Holešoviceen. Kolmas vaihtoehto olisi tšekin sana ovčín, joka merkitsee lampolaa, mutta tätä pidetään epätodennäköisenä.
Bubenečille myönnettiin oma vaakuna vuonna 1905.
Historia.
Bubeneč mainitaan ensimmäisen kerran kirjallisissa lähteissä vuonna 1197, jolloin sitä kutsuttiin nimellä Přední Ovenec. Tuolloin se oli pieni maalaiskylä, eikä se ollut osa viereistä Prahan kaupunkia. Kaupungiksi, tosin vielä itsenäiseksi sellaiseksi se alkoi kehittyä 1800-luvulla. Uusien kerrostalojen ja huviloiden rakentaminen keskittyi aluksi Letnálle, mutta levisi nopeasti Bubenečin muihin osiin. Vuonna 1904 Bubeneč sai kaupunkioikeudet, mutta jo vuonna 1922 se liitettiin osaksi vastaperustettua Suur-Prahaa.
Kuninkaallisen metsästyspuisto Stromovkan viereen avattiin vuonna 1891 suuri näyttelykeskus, jonka monet historialliset rakennukset ovat säilyneet tähän päivään saakka.
Sotien välisenä aikana huviloiden rakentaminen Bubenečiin jatkui, ja nykyään moni niistä toimii suurlähetystöinä tai suurlähettiläiden asuntoina.
Sophie Weber

Maria Sophie Weber (myöhemmin "Haibel"; lokakuu 1763 Zell im Wiesental – 26. lokakuuta 1846 Salzburg) oli itävaltalainen laulaja.
Weber oli Fridolin Weberin ja tämän Cäcilia-vaimon nuorin tytär. Hänen siskojaan olivat Josepha, Aloysia ja Wolfgang Amadeus Mozartin kanssa avioitunut Constanze. Weber asui perheineen Mannheimissa vuodesta 1765, Münchenissä vuodesta 1778 ja Wienissä vuodesta 1779. Hän sai Wienissä laulajakoulutuksen ja aloitti uran laulajana, mutta hänen suosionsa jäi rajalliseksi.
Weber oli 28-vuotias Mozartin kuollessa. Hän auttoi Mozartin viimeisen sairauden aikana Constanze-siskoaan kodinhoidossa ja huolenpidossa Mozartista. Myöhemmin hän todisti Georg Nikolaus Nissenille Mozartin viimeisistä vaiheista. Weber meni muusikko Jakob Haibelin kanssa naimisiin Đakovossa 7. tammikuuta 1807 ja asui tämän kanssa siellä miehen kuolemaan (1826) saakka. Leskeksi jäätyään Weber asui siskonsa Constanzen kanssa Salzburgissa. Hän kuoli Weberin siskoksista viimeisenä.
Todistus Mozartin kuolemasta.
Weber antoi yksityiskohtaisimman säilyneen todistuksen Mozartin kuolemaan johtaneesta sairaudesta Georg Nikolaus Nissenille 7. huhtikuuta 1825 tämän tehdessä tutkimusta elämäkertaa varten. Elämäkerta julkaistiin vuonna 1828 Nissenin jo kuoltua. Weber kertoi Mozartin oireista myös kustantaja Vincent Novellolle ja tämän vaimolle Marylle näiden vieraillessa Salzburgissa heinäkuussa 1829.
Josepha Weber

Josepha Weber (1758 – 1819 Wien) oli itävaltalainen sopraano ja näyttelijä.
Weber oli Fridolin Weberin ja tämän Cäcilia-vaimon vanhin tytär. Hänen siskojaan olivat Sophie, Aloysia ja Wolfgang Amadeus Mozartin kanssa avioitunut Constanze. Weber meni 30-vuotiaana naimisiin viulisti Franz de Paula Hoferin kanssa. Hän jatkoi omaa uraansa naimisiin mentyään toisin kuin hänen aikanaan usein toimittiin. Weber työskenteli Theater auf der Wiedenin seurueessa ja pysyi sen jäsenenä Emanuel Schikanederin pyynnöstä edellisen omistajan kuoltua ja Schikanederin noustua teatterin johtoon.
Weber esitti Yön kuningattaren roolin Mozartin "Taikahuilun" kantaesityksessä. Rooli pysyi hänen ohjelmistossaan myöhemminkin. Weber jäi leskeksi vuonna 1796, mutta solmi uuden avioliiton laulaja Sebastian Mayerin kanssa.
Heinrich Schlier

Heinrich Otto Ludwig Albin Schlier (1900-1978) oli saksalainen luterilainen, sitten katolinen teologi.
Schlier opiskeli teologiaa Marburgin yliopistossa ja Leipzigin yliopistossa. Vuosina 1925/26 hän oli assistenttina Marburgissa, jossa hän sai tohtorin tutkinnon vuonna 1926. Vuosina 1927–1930 Schlier työskenteli pastorina, ja vuonna 1928 hän pätevöityi professoriksi Jenan yliopistoon. Siellä hän toimi dosenttina vuoteen 1930 asti, minkä jälkeen hän toimi opettajanvirassa Marburgissa. Vuosina 1934/35 hän toimi Uuden testamentin eksegetiikan professorina Hallessa, mutta liittyi tunnustuskirkkoon vuonna 1935 ja vuonna 1935 hänestä tuli kokopäiväinen dosentti Wuppertalin pappisseminaarissa. Sen sulkemisen jälkeen vuonna 1936 Schlier toimi Wuppertalin luterilaisen tunnustusseurakunnan pastorina vuoteen 1945 asti. Toimittuaan täysivaltaisena professorina Bonnissa vuoden 1945 lopusta lähtien hän etäännytti itseään yhä enemmän protestantismista. Jäätyään eläkkeelle vuonna 1952 hän kääntyi katolilaisuuteen vuonna 1953. Hän jatkoi opetusuraansa kunniaprofessorina Bonnin yliopiston filosofisessa tiedekunnassa ja toimi useissa piispallisissa ja paavillisissa komissioissa.
Schlier oli alkuaan Rudolf Bultmannin oppilas, mutta myöhemmin Schlierin "ontologinen" tulkinta Efesolaiskirjeestä, joka liittyy suoraan katolisen kirkon periaatteisiin, osoittautui merkittäväksi hänen Uuden testamentin "keerygman" kokonaisvaltaiselle ymmärrykselleen. Opettajansa hämmästykseksi hän myös kääntyi myöhemmin katolilaiseksi. Schlier sanoi, että hänen kääntymyksensä oli tapahtunut täysin protestanttisella tavalla, ​​yksin Raamatun kautta. Kardinaali Ratzingerin mukaan Schlier oli koko elämänsä ajan kiitollinen Bultmannille kaikesta, mitä hän oli tältä oppinut lähestyessään raamatullisia tekstejä, kuitenkin ylittäen Bultmannin, ja koko elämänsä ajan hän pysyi myös läheisesti sidoksissa Martin Heideggerin filosofiseen ajatteluun. Kirjoituksessa "Bekenntnis zur katolischen Kirche" Schlier yhdessä kolmen muun evankelisen teologin kanssa perusteli tiensä katoliseen uskoon.
Aloysia Weber

Aloysia Weber (n. 1760 – 1839 Salzburg) oli itävaltalainen laulaja.
Weber oli Fridolin Weberin ja tämän Cäcilia-vaimon vanhin tytär. Hänen siskojaan olivat Sophie, Josepha ja Wolfgang Amadeus Mozartin kanssa avioitunut Constanze. Weber vietti lapsuutensa Zell im Wiesentalissa ja Mannheimissa. Hän sai Mannheimissa oppitunteja Mozartilta, joka ihastui ensin häneen ja sävelsi hänelle laulun "Alcandro, lo confesso – Non sò d'onde viene" (K. 294). 18-vuotiaana Weber muutti Müncheniin, jossa hän teki oopperadebyyttinsä. 19-vuotiaana hänet kutsuttiin työskentelemään Wieniin, johon koko perhe muutti syyskuussa 1779. Perheen isä kuitenkin kuoli kuukausi myöhemmin. Weber meni syksyllä 1780 naimisiin näyttelijä Joseph Langen kanssa tämän suostuttua tukemaan taloudellisesti yksin jäänyttä äitiä.
Mozart sävelsi muutakin musiikkia Aloysia Weberille. Weber jätti miehensä vuonna 1795 ja lähti konserttikiertueelle siskonsa Constanzen kanssa. Myöhemmin hän asettui Constanzen ja Sophien tavoin Salzburgiin.
Eduskunnan kerhot ja verkostot

Eduskunnan kerho- ja verkostotoiminta käsittää useita eri teemojen ympärille muotoutuneita sidosryhmäverkostoja tai työryhmiä. Kansanedustajien perustamat verkostot ja yhteistoimintaryhmät kokoavat yhteen jostakin erityisestä teemasta kiinnostuneita kansanedustajia, ja niiden tavoitteena on täydentää eduskunnassa käytävää keskustelua eri yhteiskunnallisista aiheista.
Eduskunnan kerhotoimintaa perustellaan sillä, että se tukee edustajien, avustajien ja virkamiesten työhyvinvointia, työkykyä ja siten myös eduskuntatyötä.
Marianna Auenbrugger

Marianna Auenbrugger (1759–1782) oli itävaltalainen pianisti ja säveltäjä.
Auenbrugger oli lääkäri Leopold Auenbruggerin ja tämän vaimon Anna von Priestersbergin tytär. Myös hänen vanhempi siskonsa Katharina Auenbrugger oli muusikko. Auenbrugger opiskeli Antonio Salierin johdolla. Hänen vanhempiensa kotona pidettiin konsertteja, joissa vierailivat muiden muassa Leopold Mozart, Wolfgang Amadeus Mozart ja Joseph Haydn. Leopold Mozart kehui perheen tyttäriä kirjeessä vaimolleen 12. elokuuta 1773. Joseph Haydn omisti sisaruksille pianosonaatteja.
Auenbruggerin ainoa painettu sävellys on "Sonata per il Clavicembalo". Salieri piti hänen kykyjään harvinaislaatuisina ja sävelsi hänen muistolleen laulun "Deh sì piacevoli".
Joona Haaja

Joona Petteri Haaja (s. 5. elokuuta 1990 Kouvola) on suomalainen koripalloerotuomari ja entinen koripalloilija. Hän aloitti tuomaroinnin vuonna 2005 ja on toiminut tuomarina Korisliigassa vuodesta 2015 lähtien. Vuonna 2017 hän sai kansainvälisiin otteluihin oikeuttavan FIBA-lisenssin.
Pelaajaurallaan Haaja edusti kasvattajaseuraansa Kouvoja Korisliigassa ja juniorisarjoissa. Hänen viimeiseksi kaudekseen pelaajana jäi kausi 2010-2011.
Haaja on siviiliammatiltaan luokanopettaja. Hän opiskeli ammattiinsa Joensuussa ja valmistui vuonna 2017. Nykyään Haaja asuu ja työskentelee Helsingissä.
Jakob Haibel

Johann Petrus Jakob Haibel (20. heinäkuuta 1762 Graz – 24. maaliskuuta 1826 Đakovo) oli itävaltalainen säveltäjä ja tenori.
Haibel sai tenorina kiinnityksen Wienistä. Kaupungissa esitettiin myös monia hänen näyttämöteoksiaan, joihin kuuluivat baletti "Le nozze disturbate" (1795) ja singspiel "Der Tyroler Wastl" (1796). Haibel asettui vuonna 1806 Đakovoon. Siellä hän meni 7. tammikuuta 1807 naimisiin Sophie Weberin kanssa.
Menabe (alue)

Menaben alue on alue Madagaskarin länsirannikolla, yksi aluehallinnon 24:stä alueesta. Vuoden 2018 väestönlaskennassa sen väkiluku oli 692 463 ja pinta-ala 48 813,6 neliökilometriä. Väestöstä kaupunkilaisia oli prosenttia eli 112 218 asukasta. 
Maaseutuvaltaisen alueen kehitystaso oli vuonna 2022 Madagaskarin alhaisin (alueellinen HDI vain 0,381, joka merkitsee hyvin matalaa inhimillisen kehityksen arvoa). 
Menaben alueen naapureina ovat Melakyn alue pohjoisessa, Bongolavan, Vakinankaratran ja Amoron’i Manian alueet idässä sekä Atsimo-Andrefanan alue etelässä. Lännessä alue rajautuu Intian valtameren Mosambikin kanaaliin.
Aluekeskus on Morondava, joka sijaitsee 646,1 kilometrin etäisyydellä maan pääkaupungista. Aluehallinnon paikallisemmalla tasolla alue jakautuu viiteen piiriin: Belo sur Tsiribihina, Mahabo, Manja, Miandrivazo ja Morondava.
Fåborg

Fåborg on taajama Varden kunnassa Tanskassa. Taajamassa oli 301 asukasta vuoden 2025 alussa.
Horne (Varde)

Horne on taajama Varden kunnassa Tanskassa. Taajamassa oli 465 asukasta vuoden 2025 alussa.
Janderup

Janderup on taajama Varden kunnassa Tanskassa. Taajamassa oli 788 asukasta vuoden 2025 alussa.
Charlotte Cederström

Christina Charlotte Cederström (o.s. "Mörner af Morlanda"; 2. maaliskuuta 1760 – 22. helmikuuta 1832 Benestad) oli ruotsalainen runoilija, kuvataiteilija ja säveltäjä.
Cederströmin vanhemmat olivat kreivi Carl Gustaf Mörner af Morlanda ja tämän vaimo Sofia Elisabeth (o.s. Steuch). Cederström oli vuodesta 1780 naimisissa Axel Thure Gyllenkrokin kanssa. Pariskunnalle syntyi seitsemän lasta. Avioliitto päättyi eroon vuonna 1799. Cederström oli vuodesta 1800 naimisissa kenraali Bror Cederströmin kanssa. Kuusikymmentä hänen runoaan julkaistiin vuosina 1800–1812 Sinclairsholmin kokoelmassa. Tunnetuin näistä on balladi "Helsning till månen". Cederströmin maalausten joukossa on Carl Michael Bellmanin kuoltua tehty "Bellmans ankomst till de Elyseiska fälten". Lisäksi Cederström teki muun muassa pilakuvia.
Cederström oli vuodesta 1803 Ruotsin kuninkaallisen taideakatemian kunniajäsen. Hän tuki miehensä kuoleman (1816) jälkeen lahjakkaiden nuorten opiskelua. Hänet on haudattu Blädingen kirkon hautausmaalle.
Lunde (Varde)

Lunde on taajama Varden kunnassa Tanskassa. Taajamassa oli 405 asukasta vuoden 2025 alussa.
Næsbjerg

Næsbjerg on taajama Varden kunnassa Tanskassa. Taajamassa oli 781 asukasta vuoden 2025 alussa.
Nordenskov

Nordenskov on taajama Varden kunnassa Tanskassa. Taajamassa oli 687 asukasta vuoden 2025 alussa.
Nymindegab

Nymindegab on entinen taajama Varden kunnassa Tanskassa. Taajamassa oli 204 asukasta vuoden 2024 alussa.
Nørre Nebel

Nørre Nebel on taajama Varden kunnassa Tanskassa. Taajamassa oli 1 318 asukasta vuoden 2025 alussa.
Johannes Larsen

Johannes Larsen (27. joulukuuta 1867 Kerteminde – 20. joulukuuta 1961) oli tanskalainen taidemaalari. Hänen opettajiaan olivat Frans Schwartz ja Kristian Zahrtmann. Larsen maalasi erityisesti maisemia ja eläimiä sekä kuvitti kirjoja.
Larsenin sisar oli taidemaalari Christine Swane.
Bongolava

Bongolava on yksi Madagaskarin 24 hallintoalueesta. Vuoden 2018 väestönlaskennassa sen väkiluku oli 670 993 ja pinta-ala 18 095,5 neliökilometriä. Väestöstä kaupunkilaisia oli vain prosenttia eli 44 461 asukasta. 
Bongolavan alueen naapureina ovat lännessä Menaben, luoteessa Melakyn, pohjoisessa Betsibokan, idässä Analamangan sekä etelässä Itasyn ja Vakinankaratran alueet.
Aluekeskus on Tsiroanomandidy, joka sijaitsee 219 kilometrin etäisyydellä pääkaupunki Antananarivosta. Aluehallinnon paikallisemmalla tasolla Bongolava jakautuu kahteen piiriin: Fenoarivoben ja Tsiroanomandidyn piireihin.
Frans Schwartz

Johan Georg Frans Schwartz (19. joulukuuta 1850 – 13. helmikuuta 1917) oli tanskalainen taidemaalari. Hän valmistui Kuninkaallisesta taideakatemiasta vuonna 1872. Schwartz maalasi muun muassa alttaritauluja sekä seinä- ja kattomaalauksia.
Claes Tholin

Claes Emil Tholin (22. lokakuuta 1860 – 27. kesäkuuta 1927) oli ruotsalainen räätäli, sosiaalidemokraattinen poliitikko ja ammattiyhdistysjohtaja. Hän kuului sosiaalidemokraattisen puolueen toimeenpanevaan valiokuntaan vuosina 1901–1907. Tholin oli taitava agitaattori. Vuoden 1909 suurlakon aikana hän matkusti Yhdysvaltoihin keräämään rahaa lakkokassaan.
Nils Quensel

Nils Jacob Eberhard Quensel (22. lokakuuta 1894 Tukholma – 8. marraskuuta 1971 Tukholma) oli ruotsalainen juristi ja sitoutumaton poliitikko. Hän toimi neuvoa-antavana ministerinä vuosina 1936–1940 ja 1943–1951.
Edward Blom

Edward Blom (s. 22. lokakuuta 1970) on ruotsalainen ruokatoimittaja, kulttuurihistorioitsija, televisiojuontaja ja kirjailija. Youtube-kanavallaan hänellä on hieman alle 70 000 seuraajaa. Vuonna 2018 hän osallistui Melodifestivaleniin kappaleella ”Livet på en pinne”.
Yksityiselämä.
Blom on naimisissa ja hänellä on kolme lasta.
Marika Lagercrantz

Marika Karen Louise Lagercrantz (s. 12. heinäkuuta 1954 Solna) on ruotsalainen näyttelijä ja teatteriohjaaja. Hän oli 1970-luvulla mukana perustamassa Jordcirkus-teatteriryhmää. Lagercrantz tuli suurelle yleisölle tunnetuksi elokuvarooleistaan 1990-luuvulla. Hänen isänsä oli Olof Lagercrantz.
Olli Kultalahti

Olli Asko Kultalahti (s. 7. huhtikuuta 1939 Evijärvi) on suomalainen aluetieteen emeritusprofessori.
Kultalahti syntyi liikennöitsijä Einari Kultalahden ja liikkeenharjoittaja Fanny Lydia Lindénin perheeseen ja avioitui 1961 Ritva Liisa Margareetta Pelkosen kanssa. Hänen veljensä on professori Jukka Kultalahti. Olli Kultalahti tuli ylioppilaaksi Pietarsaaren yhteislyseosta 1959 ja valmistui Turun yliopistosta filosofian kandidaatiksi 1965. Tampereen yliopistosta hän valmistui hallintotieteen lisensiaatiksi 1970 ja väitteli siellä hallintotieteen tohtoriksi 1972.
Kultalahti oli Turun yliopistossa sosiologian assistentti 1965–1966 ja Tampereen yliopistossa assistentti 1966–1977, aluetieteen dosentti 1973–1980, vt. professori 1974–1977 ja 1997–1998 sekä aluetieteen vt. apulaisprofessori 1978–1980 ja apulaisprofessori ja professori 1980–2003. Hän työskenteli myös vt. professorina Tukholmassa 1975–1976 ja oli vieraileva tutkija Yhdysvalloissa Bostonissa 1973–1974, Eugenessa 1987–1988 ja College Parkissa 1990 sekä Italiassa Rooman yliopistossa 1999. Hänellä on ollut myös useita asiantuntija- ja luottamustehtäviä. Kultalahti on julkaissut tutkimuksia ja ollut kirjoittamassa ja toimittamassa alansa tietoteoksia.
5254 Ulysses

5254 Ulysses (1986 VG1) on suuri asteroidi, joka luokitellaan Troijalaisiin asteroideihin. Asteroidi kiertää Auringon ympäri (noin ) kiertoradalla, jossa se on lähimmillään astronomisen yksikön päässä ja etäisimmillään astronomisen yksikön päässä Auringosta samalla kiertoradalla Jupiterin kanssa. Asteroidi on läpimitaltaan noin ja sen pyörähdysaika akselin ympäri on .
5264 Telephus

5264 Telephus (1991 KC) on suuri asteroidi, joka luokitellaan Troijalaisiin asteroideihin. Asteroidi kiertää Auringon ympäri (noin ) kiertoradalla, jossa se on lähimmillään astronomisen yksikön päässä ja etäisimmillään astronomisen yksikön päässä Auringosta samalla kiertoradalla Jupiterin kanssa. Asteroidi on läpimitaltaan noin ja sen pyörähdysaika akselin ympäri on .
5652 Amphimachus

5652 Amphimachus (1992 HS3) on suuri asteroidi, joka luokitellaan Troijalaisiin asteroideihin. Asteroidi kiertää Auringon ympäri (noin ) kiertoradalla, jossa se on lähimmillään astronomisen yksikön päässä ja etäisimmillään astronomisen yksikön päässä Auringosta samalla kiertoradalla Jupiterin kanssa. Asteroidi on läpimitaltaan noin ja sen pyörähdysaika akselin ympäri on .
5999 Plescia

5999 Plescia (1987 HA) on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
5870 Baltimore

5870 Baltimore (1989 CC1) on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
1437 Diomedes

1437 Diomedes (1937 PB) on suuri asteroidi, joka luokitellaan Troijalaisiin asteroideihin. Asteroidi kiertää Auringon ympäri (noin ) kiertoradalla, jossa se on lähimmillään astronomisen yksikön päässä ja etäisimmillään astronomisen yksikön päässä Auringosta samalla kiertoradalla Jupiterin kanssa. Asteroidi on läpimitaltaan noin ja sen pyörähdysaika akselin ympäri on .
1583 Antilochus

1583 Antilochus (1950 SA) on suuri asteroidi, joka luokitellaan Troijalaisiin asteroideihin. Asteroidi kiertää Auringon ympäri (noin ) kiertoradalla, jossa se on lähimmillään astronomisen yksikön päässä ja etäisimmillään astronomisen yksikön päässä Auringosta samalla kiertoradalla Jupiterin kanssa. Asteroidi on läpimitaltaan noin ja sen pyörähdysaika akselin ympäri on . Asteroidin spektrityyppi on D-luokkaa Tholenin luokituksessa.
2146 Stentor

2146 Stentor (1976 UQ) on suuri asteroidi, joka luokitellaan Troijalaisiin asteroideihin. Asteroidi kiertää Auringon ympäri (noin ) kiertoradalla, jossa se on lähimmillään astronomisen yksikön päässä ja etäisimmillään astronomisen yksikön päässä Auringosta samalla kiertoradalla Jupiterin kanssa. Asteroidi on läpimitaltaan noin ja sen pyörähdysaika akselin ympäri on .
2148 Epeios

2148 Epeios (1976 UW) on suuri asteroidi, joka luokitellaan Troijalaisiin asteroideihin. Asteroidi kiertää Auringon ympäri (noin ) kiertoradalla, jossa se on lähimmillään astronomisen yksikön päässä ja etäisimmillään astronomisen yksikön päässä Auringosta samalla kiertoradalla Jupiterin kanssa. Asteroidi on läpimitaltaan noin .
2797 Teucer

2797 Teucer (1981 LK) on suuri asteroidi, joka luokitellaan Troijalaisiin asteroideihin. Asteroidi kiertää Auringon ympäri (noin ) kiertoradalla, jossa se on lähimmillään astronomisen yksikön päässä ja etäisimmillään astronomisen yksikön päässä Auringosta samalla kiertoradalla Jupiterin kanssa. Asteroidi on läpimitaltaan noin ja sen pyörähdysaika akselin ympäri on .
3354 McNair

3354 McNair (1984 CW) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on nimetty Ronald E. McNairin (1950-1986) muistoksi.
3355 Onizuka

3355 Onizuka (1984 CC1) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on nimetty Ellison S. Onizukan (1946-1986) muistoksi.
2128 Wetherill

2128 Wetherill (1973 SB) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Asteroidi on nimetty George W. Wetherillin kunniaksi.
2176 Donar

2176 Donar (2529 P-L) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on nimetty germaanisen mytologian ukkosenjumalan Donarin mukaan.
3356 Resnik

3356 Resnik (1984 EU) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on nimetty Judith A. Resnikin (1949-1986) muistoksi.
3351 Smith

3351 Smith (1980 RN1) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on nimetty Michael J. Smithin (1945-1986) muistoksi.
3350 Scobee

3350 Scobee (1980 PJ) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Asteroidi on nimetty Francis R. Scobeen (1939-1986) muistoksi.
Voalavoanala

Voalavoanala ("Gymnuromys roberti") on jyrsijöiden lahkoon kuuluva pieni yöeläin, joka on kasvinsyöjä. Se muistuttaa ulkonäöltään hiirtä tai rottaa.
Voalavoanala painaa 100–155 grammaa, ja se on 32,5–37 senttimetriä pitkä häntä mukaanlukien.
Levinneisyys ja elintavat.
Voalavoanalat asuvat Itä-Madagaskarin trooppisissa sademetsissä. Ne ovat levittäytyneet pohjoisilta ylängöiltä keskisten ylänköjen itäreunaa pitkin Anosyenne-vuorten etelärajoille.
Voalavaonala elävär kosteiden metsien pohjakerroksessa ja voivat kaivautua maahan. Lajin elintavat ovat huonosti tunnettuja.
François Baroin

François Baroin (s. 1965) on ranskalainen toimittaja ja Les Républicains -puolueen poliitikko.
François Baroin opiskeli ISG Paris’ssa. Vuonna 1988 hänestä tuli toimittaja televisiokanava Europe 1:ssä. Hän aloitti politiikan Troyes’n kunnanvaltuutettuna Rassemblement pour la République -puolueessa. Vuonna 1993 hänet valittiin kansalliskokoukseen. Vuonna 1995 hänestä tuli Troyes’n pormestari. Hän oli Jacques Chiracin liittolainen ja toimi hänen tiedottajanaan presidentinvaaleissa.
Baroin toimi useissa ministerin tehtävissä. Hän oli sisäministerinä jonkin aikaa Dominique de Villepinin hallituksessa. 29. kesäkuuta 2011 – 16. toukokuuta 2012 hän oli valtiovarainministeri Christine Lagarden seuraajana. Baroinin seuraajaksi tuli Pierre Moscovici. Vuonna 2012, sosialistien tultua valtaan, hän asettui ehdolle uudelleen kansalliskokoukseen ja hänet valittiin. Vuonna 2022 hänestä tuli investointipankki Barclays Francen puheenjohtaja.
Vuodesta 2016 lähtien hän on toiminut makrotalouden, geopolitiikan ja kriisinhallinnan apulaisprofessorina HEC Paris’ssa.
Juste-Aurèle Meissonnier

Juste-Aurèle Meissonnier (1695 Torino, Italia – 31. heinäkuuta 1750 Pariisi, Ranska) oli ranskalainen kultaseppä, taidemaalari, kuvanveistäjä, arkkitehti ja sisustussuunnittelija. Häntä pidetään Gilles-Marie Oppenordtin, Germain Boffrandin ja muiden ohella rokokootyylin luojana. Hän julkaisi hovijuhlia varten laatimiaan lukuisia piirustuksia ja useita huomattavia kompositiokokoelmia. Arkkitehtina hän suunnitteli muun muassa Pariisin Saint-Sulpicen kirkon julkisivun, mutta työn sai kuitenkin tehtäväkseen italialainen Giovanni Niccolò Servandoni.
Kaikki tiet turvaan

Kaikki tiet turvaan on Sauli Niinistön vuonna 2025 julkaisema muistelmateos. Kirja käsittelee Suomen ulko- ja turvallisuuspolitiikkaa Niinistön presidenttikaudella vuosina 2012–2024. Kirja perustuu Niinistön päiväkirjamerkintöihin ja muistiinpanoihin.
Sotoloni

Sotoloni (C6H8O3) on tyydyttymättömiin laktoneihin kuuluva orgaaninen yhdiste. Yhdistettä voidaan käyttää aromiaineena. Ainetta esiintyy luonnossa useissa kasveissa.
Ominaisuudet, valmistus ja käyttö.
Huoneenlämpötilassa sotoloni on keltaista nestettä, jolla on sarviapilankaltainen tuoksu. Yhdiste on käytännöllisesti katsoen lähes liukenematonta veteen, mutta liukenee esimerkiksi metanoliin ja dikloorimetaaniin. Sotoloni hajoaa sekä happamissa että emäksisissä liuoksissa. Aineen maku on pieninä pitoisuuksina makea ja karamellimainen ja suurempina pitoisuuksina mausteinen ja currya tai sarviapilaa muistuttava. Sotoloni on kiraalinen yhdiste ja sillä on R(-)- ja S(+)-enantiomeerit.
Sotolonia esiintyy muun muassa sarviapilassa, kahvissa ja eräissä alkoholijuomissa, kuten sakessa, eräissä viineissä tai sherryissä. Sarviapilat muodostavat ainetta 4-hydroksi-isoleusiinista ja sitä muodostuu myös Maillard-reaktioissa. Synteettisesti sotolonia voidaan valmistaa dietyylioksalaatin, etyylipropionaatin ja asetaldehydin reaktiolla.
Sotolonia voidaan käyttää aromiaineena.
Anchoragen huippukokous 2025

Anchoragen huippukokous oli huippukokous, jossa Yhdysvaltain presidentti Donald Trump ja Venäjän presidentti Vladimir Putin tapasivat Anchoragessa, Alaskassa, Yhdysvalloissa 15. elokuuta 2025. Tapaaminen oli ensimmäinen Trumpin ja Putinin välinen palaveri kasvotusten Venäjän hyökättyä Ukrainaan vuonna 2022. Tapaamisen aiheena oli Ukrainan rauhanneuvottelut.
Huippukokous kesti noin kolme tuntia ja se järjestettiin Elmendorf–Richardsonin sotilastukikohdassa.
Pokrovskin offensiivi

Pokrovskin offensiivi on Venäjän Ukrainan sodan käynnissä oleva sotaoperaatio, jonka päämäärä on Pokrovskin kaupungin valtaaminen.
Avdijivkan valtauksen jälkeen Venäjän asevoimat käytti hyväkseen aukkoa Ukrainan puolustuksessa. Ukrainalla oli useita puolustuslinjoja Avdijivkan pohjoispuolella, mutta Venäjän onnistui kiertää hyvin varustettu päälinja. Rintamalinjan lähestymisen vuoksi Metinvest ilmoitti joulukuussa 2024 ajavansa alas toimintoja läheisellä hiilikaivoksella. Kaupunki on tärkeä liikenteen solmukohta.
Elokuussa 2025 Venäjän joukot lähestyivät Dobropilljan kaupunkia, mutta Ukraina torjui etenemisen. Alueella on joidenkin väitteiden mukaan motissa tuhansia venäläissotilaita. Nimettömänä haastateltujen ukrainaisten upseerien mukaan tilanne kaupungin puolustus on romahtamassa. Venäläiset ovat onnistuneet murtautumaan linjojen sisäpuolelle ja surmanneet ukrainalaisia lennokkioperaattoreita. Kaupungin eteläpuolella on edelleen ukrainalaisia joukkoja, mutta yhteys näihin on olematon koska huoltoreitit ovat valokuituohjattujen lennokkien saartamia.
Kemira-tapaus

Kemira-tapaus on 1970-luvun lopulla tapahtunut vakoilutapaus, jossa Neuvostoliiton tiedustelupalvelu KGB hankki Suomesta laittomasti Kemiraan liittyneitä tietoja.
Vakoilu.
Tapaus sai alkunsa, kun Neuvostoliiton tiede- ja kulttuurikeskukseen Helsinkiin sijoitettu Boris Stalnov lähestyi Kemiran tietopalvelussa työskennellyttä Eila Heliniä saadakseen tietoja tämän työstä. Stalnovin ja Helinin välille kehittyi vähitellen romanttinen suhde, jonka aikana Helin luovutti Stalnoville Kemiralta viemiään tietoja.
Neuvostoliitto kutsui myöhemmin Stalnovin takaisin kotimaahansa, jolloin Helinin yhteyshenkilöksi vaihtui Sergei Sidorov. Helin jatkoi tietojen luovuttamista Sidoroville ja myös heidän välilleen kehittyi romanttinen suhde.
Paljastuminen.
Kemiran tapaus paljastui suojelupoliisille vahingossa, kun Helinin naapurissa asunut diplomaatti Rene Nyberg tunnisti Helinin luona vierailleen Sidorovin ja ilmoitti havainnostaan viranomaisille. Suojelupoliisi otti Helinin kiinni tammikuussa 1979. Helin tunnusti tekonsa ja teki yhteistyötä viranomaisten kanssa.
Helsingin Sanomat kertoi vuonna 1997 nimettömien lähteidensä pohjalta, että suojelupoliisi olisi tapausta tutkiessaan salakuunnellut Helinin asuntoa laittomasti. Lehden mukaan suojelupoliisi olisi kuunnellut Helinin asuntoa naapuriasunnosta käsin. Suojelupoliisin päällikkönä 1978 aloittanut Seppo Tiitinen kuitenkin kiisti väitteen paikkansapitävyyden.
Helin sai hovioikeudessa neljän vuoden ehdottoman vankeusrangaistuksen maanpetoksesta. Hovioikeuden mukaan Helin oli luovuttanut vuosien 1974–79 aikana Neuvostoliitolle Kemiran tutkimusaineistoa sekä tilannut yhtiön nimissä myös ulkomaista aineistoa, jonka hän oli antanut neuvostoliittolaisten kopioitavaksi. Korkein oikeus laski myöhemmin Helinin vankeusrangaistuksen pituuden kahteen ja puoleen vuoteen.
Presidentti Urho Kekkonen määräsi Sidorovin karkotettavaksi Suomesta ja antoi maasta jo poistuneelle Stalnoville maahantulokiellon.
4818 Elgar

4818 Elgar (1984 EM) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti – .
4819 Gifford

4819 Gifford (1985 KC) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Aleksandr

Aleksandr (Александр) on miehen etunimi, kreikkalaisperäisen "Aleksanteri (Alexander)" -nimen venäläinen muoto. Venäjän murteissa ja ukrainassa se tavataan muodossa "Oleksandr (Олександр)," valkovenäjässä muodossa "Aljaksandr (Аляксандр)." Nimen (samoin kuin sen naispuolisen vastineen "Aleksandra)" yleinen lempinimimuoto on "Saša (Саша)."
4820 Fay

4820 Fay (1985 RZ) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
4821 Bianucci

4821 Bianucci (1986 EE5) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
4822 Karge

4822 Karge (1986 TC1) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
4823 Libenice

4823 Libenice (1986 TO3) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti – .
4824 Stradonice

4824 Stradonice (1986 WL1) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on . Asteroidin spektrityyppi on Sr-luokkaa (SMASSII).
4825 Ventura

4825 Ventura (1988 CS2) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
4826 Wilhelms

4826 Wilhelms (1988 JO) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .